Technický list: **CYKLON Demontážny olej**

Číslo tovaru: 1906701

CYKLON Demontážny olej bol vyvinutý na použitie v širokej oblasti ako pomoc pri montáži a demontáži, špeciálne vyvinutý pre priemysel, autodielne a domácich majstrov. Je to zlúčenina rýchleho rozpúšťača hrdze a mazadla, ktorá výrazne predstihuje vlastnosti ostatných rozpúšťačov hrdze. Aj pri ťažkých kombináciách materiálov (ako napr. oceľ - hliník) sa docielia veľmi dobré výsledky. Vysoko hodnotné aditíva a prídavné látky zaručujú optimálne mazacie účinky počas celej montáže.

# Oblasti použitia

CYKLONDemontážny olej je všestranne použiteľný pri všetkých obvyklých montážnych a demontážnych prácach, napr. pri skrutkových spojeniach, pri klzných a guľových ložiskách, rôznych skĺbeniach a kĺbových závesoch, rôznych vedeniach a klzných plochách. Čistí a premazáva bowdenové lanká, reťaze všetkých druhov, napomáha údržbe.

# Vlastnosti produktu

* obsahuje MoS2
* neagresívny voči lakom a kovom
* dobrý dlhodobý mazací účinok
* dobrý efekt rozpúšťania pri zhrdzavených spojeniach
* chráni pred vlhkosťou, oxidáciou a koróziou
* zabraňuje škrípavým a pískavým zvukom
* zabraňuje uvoľňovaniu pri skrutkových spojeniach
* vysoký kapilárny účinok

# Informácie o spracovaní

Ošetrenie podkladu: Podklad by mal byť zhruba očistený, odhrdzený, príp. hrdza odstránená pomocou drôtenej kefy.

Použitie: Nádobu silno potriasť. Zo vzdialenosti cca. 20 - 30 cm nastriekať a nechať pôsobiť niekoľko sekúnd.

Potom je možné rozpojiť ošetrené spojenie. Pri silne skorodovaných spojeniach proces eventuálne zopakovať.

# Technické údaje

|  |  |
| --- | --- |
| **Technické údaje** | Požadované hodnoty |
| Teplotné rozpätie  | -30°C do +60°C |
| Farba | čierna |
| Báza | rozpúšťadlo, špec. olej, aditíva a suspenzie |
| Pohonná látka | Propán/Bután |